Legal Document

Category: 265

Text:
Συγχώνευση των Ν.Π.Δ.Δ.: (α) Α Θεραπευτήριο Χρονίων Παθήσεων Αθηνών, (β) Β Θεραπευτήριο Χρονίων Παθήσεων Αθηνών, (γ) Γ Θεραπευτήριο Χρονίων Παθήσεων Αθηνών, (δ) Θεραπευτήριο Χρονίων Παθήσεων Μελισσιών Αττικής, (ε) Κέντρο Κοινωνικής Αποκατάστασης Χανσενικών, σε Ν.Π.Δ.Δ. με την επωνυμία «Θεραπευτήριο Χρονίων Παθήσεων Αττικής». Τα συσταθέντα Ν.Π.Δ.Δ. με τα αριθ.: (α) 339/85 Π.Δ/γμα «Α Θεραπευτήριο Χρονίων παθήσεων Αθηνών» (ΦΕΚ. 118/85 τ.Α), (β) 299/88 Π.Δ/γμα «Σύσταση Ν.Π.Δ.Δ. με την επωνυμία «Β Θεραπευτήριο Χρονίων Παθήσεων Αθηνών» (ΦΕΚ. 111/88 τ.Α), όπως τροποποιήθηκε με το αριθ. 385/90/Π.Δ/γμα «Οργανισμούς Διοίκησης και Λειτουργίας του Β Θεραπευτηρίου Χρονίων Παθήσεων Αθηνών» (ΦΕΚ 152/90 τ.Α). (γ) 333/85 Π.Δ/γμα «Σύσταση Ν.Π.Δ.Δ. με την επωνυμία Γ Θεραπευτήριο Χρονίων Παθήσεων Αθηνών και έγκριση του Οργανισμού Λειτουργίας και Διοίκησης αυτού» (ΦΕΚ. 117/85 τ.Α). (δ) 28/85 Π.Δ/γμα «Μετατροπή του Ν.Π.Δ.Δ. Στέγες Υπερηλίκων Αττικής σε Θεραπευτήριο Χρονίων Παθήσεων Μελισσίων» (ΦΕΚ. 10/1985 τ.Α) και 516/85 Π.Δ/γμα «Οργανισμός Διοίκησης και Λειτουργίας του Ν.Π.Δ.Δ. με την επωνυμία Θεραπευτήριο Χρονίων Παθήσεων Μελισσίων Αττικής» (ΦΕΚ.188/85 τ.Α). (ε) 27/85 Π.Δ/γμα «Μετατροπή του Κέντρου Χανσενικών του Νοσοκομείου Λοιμωδών Νόσων σε Ν.Π.Δ.Δ. με την επωνυμία Κέντρο Κοινωνικής Αποκατάστασης Χανσενικών και έγκριση του Οργανισμού αυτού» (ΦΕΚ. 10/85 τ.Α), Συγχωνεύονται σε ενιαίο Ν.Π.Δ.Δ. με την επωνυμία «Θεραπευτήριο Χρονίων Παθήσεων Αττικής» με έδρα την Αθήνα. Όλα τα περιουσιακά στοιχεία (κινητή και ακίνητη περιουσία) των συγχωνευομένων Ν.Π.Δ.Δ. αποτελούν περιουσία του συνιστώμενου Ν.Π.Δ.Δ., το οποίο υπεισέρχεται στα δικαιώματα και τις υποχρεώσεις των συγχωνευομένων Ν.Π.Δ.Δ. Οι δαπάνες λειτουργίας των συγχωνευομένων Ν.Π.Δ.Δ. σε ένα Ν.Π.Δ.Δ., μέχρι να συγκροτηθεί το Διοικητικό Συμβούλιο του νέου Νομικού Προσώπου και να καταρτισθεί ο προϋπολογισμού του, βαρύνουν τους προϋπολογισμούς των Ν.Π.Δ.Δ. που συγχωνεύονται. Οι θέσεις του προσωπικού, που υπηρετεί στα συγχωνευόμενα Ν.Π.Δ.Δ. μεταφέρονται στο συνιστώμενο Ν.Π.Δ.Δ. Το συνιστώμενο Ν.Π.Δ.Δ. διοικείται από επταμελές Διοικητικού Συμβούλιο με ισάριθμα αναπληρωματικά μέλη. Μέχρι να εκδοθεί ο νέος Οργανισμός και να γίνει η ένταξη στις θέσεις που προβλέπονται από αυτόν, το προσωπικό εξακολουθεί να διέπεται από τις διατάξεις που ισχύουν κατά το χρόνο δημοσίευσης του Π.Δ/τος. Η λειτουργία του νέου Ν.Π.Δ.Δ. άρχεται από τη συγκρότηση του Διοικητικού Συμβουλίου. Στον Υπουργό Υγείας και Πρόνοιας ανατίθεται η δημοσίευση και εκτέλεση του διατάγματος αυτού.